ধোপাছড়ি ইউনিয়ন

ধোপাছড়ি বাংলাদেশের চট্টগ্রাম জেলার চন্দনাইশ উপজেলার অন্তর্গত একটি ইউনিয়ন। ধোপাছড়ি ইউনিয়নের আয়তন ১৪,২৭৭ একর (৫৭.৭৮ বর্গ কিলোমিটার)। এটি চন্দনাইশ উপজেলার সবচেয়ে বড় ইউনিয়ন। ২০১১ সালের আদমশুমারি অনুযায়ী ধোপাছড়ি ইউনিয়নের মোট জনসংখ্যা ১০,১৭৫ জন। এর মধ্যে পুরুষ ৫,০৭৫ জন এবং মহিলা ৫,১০০ জন। মোট পরিবার ২,০৭৬টি। চন্দনাইশ উপজেলার সমগ্র পূর্বাংশ জুড়ে ও সর্ব-উত্তরে ধোপাছড়ি ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ২০ কিলোমিটার। এ ইউনিয়নের পশ্চিমে দোহাজারী পৌরসভা, হাশিমপুর ইউনিয়ন, কাঞ্চনাবাদ ইউনিয়ন, পটিয়া উপজেলার কচুয়াই ইউনিয়ন ও হাইদগাঁও ইউনিয়ন; উত্তরে রাঙ্গুনিয়া উপজেলার পদুয়া ইউনিয়ন; পূর্বে সাতকানিয়া উপজেলার পুরানগড় ইউনিয়ন, বান্দরবান জেলার বান্দরবান সদর উপজেলার কুহালং ইউনিয়ন ও বান্দরবান পৌরসভা এবং দক্ষিণে দোহাজারী পৌরসভা ও সাতকানিয়া উপজেলার পুরানগড় ইউনিয়ন অবস্থিত। ধোপাছড়ি ইউনিয়ন চন্দনাইশ উপজেলার আওতাধীন ১০নং ইউনিয়ন পরিষদ। এ ইউনিয়নের প্রশাসনিক কার্যক্রম চন্দনাইশ থানার আওতাধীন। তবে চন্দনাইশ থানার আওতায় ধোপাছ‌ড়িতে একটি পুলিশ তদন্ত কেন্দ্র রয়েছে। এ‌টি জাতীয় সংসদের ২৯১নং নির্বাচনী এলাকা চট্টগ্রাম-১৪ এর অংশ। এ ইউনিয়নের গ্রামগুলো হল: পূর্ব ধোপাছড়ি পশ্চিম ধোপাছড়ি চিড়িংঘাটা ১৯৭৩ সালের পূর্বে ধোপাছড়ি দোহাজারী ইউনিয়নের অন্তর্গত একটি গ্রাম ছিল। দোহাজারী ইউনিয়ন থেকে ১৯৭৩ সালে বিভক্ত করে ধোপাছড়ি ইউনিয়ন প্রতিষ্ঠা করা হয়। ধোপাছড়ি ইউনিয়ন পূর্বে পটিয়া উপজেলাধীন ২৪নং (ক) ধোপাছড়ি ইউনিয়ন পরিষদ নামে পরিচিত ছিল। বর্তমানে চন্দনাইশ উপজেলাধীন ১০নং ধোপাছড়ি ইউনিয়ন পরিষদ নামে প্রতিষ্ঠিত। ২০১১ সালের আদমশুমারি অনুযায়ী ধোপাছড়ি ইউনিয়নের সাক্ষরতার হার ৩০.৩%। এ ইউনিয়নে ১টি মাধ্যমিক বিদ্যালয়, ১টি মাদ্রাসা ও ৬টি প্রাথমিক বিদ্যালয় রয়েছে। ধোপাছড়ি ইউনিয়নে যোগাযোগের প্রধান সড়ক খাঁনহাট-ধোপাছ‌ড়ি-বান্দরবান সড়ক এবং দিয়াকুল-চি‌ড়িংঘাটা-ধোপাছ‌ড়ি-বান্দরবান সড়ক। যোগাযোগ মাধ্যম ভাড়ায় চা‌লিত মোটর সাইকেল, সিএন‌জি চা‌লিত অটোরিক্সা, মা‌হিন্দ্রা ও অন্যান্য। ধোপাছড়ি ইউনিয়নে ১৬টি মসজিদ, ৬টি বিহার ও ৫টি গীর্জা রয়েছে। ধোপাছড়ি ইউনিয়নের দক্ষিণ-পূর্ব সীমারেখা দিয়ে বয়ে চলেছে সাঙ্গু নদী। এছাড়া এ ইউনিয়নের উপর দিয়ে প্রবাহিত হচ্ছে ধোপাছড়ি খাল, গণ্ডামারা খাল, চাপাছড়ি খাল, মাইনী খাল, মংলা খাল, চেকখানি খাল এবং দোকানদা খাল। ধোপাছড়ি ইউনিয়নের প্রধান হাট-বাজার হল ধোপাছড়ি বাজার। ‌দুধপুকুরিয়া-ধোপাছড়ি বন্যপ্রাণ অভয়ারণ্য গ্রীন ভ্যা‌লি পার্ক এলা‌চি লেবুর বাগান ধোপাছড়ি বাজার সংলগ্ন সাঙ্গু নদী বর্তমান চেয়ারম্যান: মোহাম্মদ মোরশেদুল আলম চেয়ারম্যানগণের তালিকা চন্দনাইশ উপজেলা চন্দনাইশ থানা চট্টগ্রাম জেলা "ইউনিয়ন পরিসংখ্যান সংক্রান্ত জাতীয় তথ্য" (পিডিএফ)। web.archive.org। Wayback Machine। Archived from the original on ৮ ডিসেম্বর ২০১৫। সংগ্রহের তারিখ ৩ ফেব্রুয়ারি ২০২০। উদ্ধৃতি শৈলী রক্ষণাবেক্ষণ: বট: আসল-ইউআরএলের অবস্থা অজানা (link) "খাল ও নদী - ধোপাছড়ী ইউনিয়ন - ধোপাছড়ী ইউনিয়ন"। dhopachhariup.chittagong.gov.bd। ১৯ ফেব্রুয়ারি ২০২০ তারিখে মূল থেকে আর্কাইভ করা। সংগ্রহের তারিখ ১৭ আগস্ট ২০১৭।  "হাট বাজারের তালিকা - ধোপাছড়ী ইউনিয়ন - ধোপাছড়ী ইউনিয়ন"। dhopachhariup.chittagong.gov.bd।  "দর্শনীয়স্থান - ধোপাছড়ী ইউনিয়ন - ধোপাছড়ী ইউনিয়ন"। dhopachhariup.chittagong.gov.bd। ১৯ ফেব্রুয়ারি ২০২০ তারিখে মূল থেকে আর্কাইভ করা। সংগ্রহের তারিখ ১৭ আগস্ট ২০১৭।  "মোহাম্মদ মোরশেদুল আলম - ধোপাছড়ী ইউনিয়ন - ধোপাছড়ী ইউনিয়ন"। dhopachhariup.chittagong.gov.bd। ১৯ ফেব্রুয়ারি ২০২০ তারিখে মূল থেকে আর্কাইভ করা। সংগ্রহের তারিখ ১৭ আগস্ট ২০১৭।  "ইউনিয়ন পরিষদের পূর্বতন চেয়ারম্যানবৃন্দ - ধোপাছড়ী ইউনিয়ন - ধোপাছড়ী ইউনিয়ন"। dhopachhariup.chittagong.gov.bd। ১৯ ফেব্রুয়ারি ২০২০ তারিখে মূল থেকে আর্কাইভ করা। সংগ্রহের তারিখ ১৭ আগস্ট ২০১৭।